Lewis Hamilton

thumb
Sir Lewis Carl Davidson Hamilton (sündinud 7. jaanuaril 1985 Stevenage'is Inglismaal) on Suurbritannia Vormel 1 sõitja ja seitsmekordne maailmameister (2008, 2014, 2015, 2017, 2018, 2019 ja 2020).

 Enne Vormel 1 sarjaga liitumist 

Lewis Hamilton on afrokariibi päritolu. Tema ema Carmen Larbalestier (praegu Lockhart) on valgenahaline britt ja isa Anthony on tumedanahaline. Isa vanemad tulid 1950. aastatel Grenadast Suurbritanniasse. Hamiltoni isapoolne vanaisa töötas Londoni metroos ja isa IT-juhina.

Hamilton sai oma eesnime Carl Lewise järgi. Hamiltoni vanemad lahutasid, kui ta oli kaheaastane, ning ta kasvas üles koos poolõdede Nicola ja Samanthaga. Kuni 12. eluaastani elas Hamilton ema juures ning pärast seda hakkas ta elama isa juures koos kasuema Linda ja poolvenna Nicholasega, kes põeb tserebraalparalüüsi.

Hamiltoni isa ostis talle 1991. aastal automudeli ning ta hakkas viieaastaselt võistlema automudelismis. Järgneval aastal saavutas ta Suurbritannias täiskasvanutele mõeldud meistrivõistlustel teise koha. Seejärel ostis isa talle jõulukingiks kardi ja lubas toetada poisi kardisõitu seni, kuni poiss koolis hästi õpib. Kardisport on kallis, mistõttu isa töötas mitmel kohal, et poeg saaks sõitmist jätkata. Siiski leidis isa aega kõiki poja sõite vaatamas käia. Hiljem lõi ta oma arvutiettevõtte ja hakkas Lewise mänedžeriks.

Kardispordis sai Hamilton kiiresti edukaks. 1995. aastal läks ta Briti autospordi auhindade jagamisel McLareni bossi Ron Dennise juurde autogrammi küsima ja ütles talle: "Tere, mina olen Lewis Hamilton. Ma tulin Suurbritannia meistriks ja ühel päeval ma tahan juhtida Teie autot." Dennis kirjutas talle autogrammiraamatusse: "Helista mulle üheksa aasta pärast, me nuputame midagi välja."

Kolm aastat hiljem, 1998. aastal, kui Hamilton oli 13-aastaselt teist korda Suurbritannia meistriks tulnud, helistas Dennis talle juba ise. Ta pakkus Hamiltonile kohta McLareni sõitjate arenguprogrammis, mis loob noortele võidusõitjatele võimaluse pääseda Vormel 1 sarja. Seetõttu on Hamilton kõigi aegade noorim sõitja, kes sõlmis lepingu, mille põhjal ta hiljem Vormel 1 rooli pääses.

Hamilton sõitis 1997. aastal Junior Yamaha sarjas, 1998. aastal Super One sarjas, 1999. aastal Intercontinental A sarjas, 2000. aastal Vormel A sarjas (võitis 9 sõidust 5) ja 2001 Vormel Super A sarjas (sai 15. koha, ei võitnud ühtki sõitu). Neist kahel viimasel hooajal oli tema meeskonnakaaslane Nico Rosberg. Nende tulemuste põhjal andis Briti Rallisõitjate Klubi talle 2000. aastal Tõusva Tähe auhinna.

2001. aastal osales Michael Schumacher ühel kardispordi näidisvõistlusel. Ehkki Schumacher lõpetas sõidu 3. kohal ja Hamilton üksnes 7. kohal, ütles Schumacher pärast sõitu tema kohta järgmist: "Ta on hea sõitja, väga tugev, ja kõigest 16-aastane. Kui ta sedasi jätkab, siis ma olen kindel, et ta jõuab Vormel 1. Üsna eriline on näha temavanust poissi ringrajal. Tal on kindlasti õige võidusõitja mentaliteet."

2002. aastal sõitis Hamilton Vormel Renault' sarjas. Ta võitis 13 etapil 3 kvalifikatsiooni ja 3 etappi ning sai lõpparvestuses 3. koha. Järgneval aastal võitis ta Vormel Renault's juba 10 etappi 15-st ja sai Briti meistriks.

2004. aastal sõitis Hamilton Vormel 3 sarjas Manor Motosport meeskonnas. See ei läinud aga nii hästi: ta võitis 20 etapist üksnes ühe ja sai kokkuvõttes 5. koha. Seevastu saavutas tema meeskonnakaaslane, hollandlane Charles Zwolsman, ühe 3. koha ja ühe 6. koha ning lõpetas hooaja 16. kohal.

Hamilton jäi silma favoriidiks peetud Prantsuse meeskonnale ASM Vormel 3, kes Hamiltoni ka palkas. Hamiltoni võidusõitja numbriks sai number 1 ja võistlused läksid väga edukalt. Ta võitis 20 etapist 15 ja kogus 172 punkti, mistõttu saavutas ta esikoha. Hamiltoni meeskonnakaaslane Adrian Sutil sai teise koha 94 punktiga ning nende meeskond võitis konstruktorite arvestuses esikoha 261 punktiga (2. koht sai 103 punkti).

2006. aastal sõitis Hamilton GP2 sarjas. Ta võitis 21 etapist üksnes 5, kuid sellestki piisas sarja üldvõiduks 114 punktiga. Talle järgnesid Nelson Angelo Piquet 102, Alexandre Prémat 66, Timo Glock 50 ja Giorgio Pantano 44 punktiga.

 Vormel 1 

 McLaren (2007–2012) 

 2007 
Hamilton liitus Vormel 1 McLareni meeskonnaga 2007. aastal ja korjas kohe enda nimele hulgaliselt rekordeid.

Ta on esimene Vormel 1 uustulnuk, kes on tõusnud sarja üldliidriks. Ühtlasi on ta noorim sarja üldliidriks tõusnud vormelisõitja (vanuses 22 aastat, 4 kuud ja 8 päeva). Eelmise rekordi püstitas Fernando Alonso 2005. aastal (vanuses 23 aastat, 7 kuud ja 22 päeva).

Hamilton on esimene, kes oma debüüthooajal lõpetas üheksa esimest sõitu poodiumil. Eelmine rekord oli kaks ja see pärines 1964. aastast. Brittidest on ainult Jim Clark üheksal järjestikusel etapil poodiumile tulnud (1963. aastal).

Nelja etapivõidu ja tiitlivõistluse teise kohaga sai Hamiltonist kõigi aegade edukaim debütant F1-sarjas, ehkki ka Jacques Villeneuve võitis debüüthooajal 1996. aastal neli etappi.

Debüüthooajal võitis Hamilton kuus kvalifikatsiooni. Eelmist rekordit (kolm) jagasid Villeneuve (1996. aastal) ja Juan Pablo Montoya (2001. aastal).

Hamilton on esimene mustanahaline, kes on võistelnud Vormel 1 sarjas.

 2008 
2008. aasta esimesel etapil võitis Hamilton Austraalias nii sõidu kui ka kvalifikatsiooni etapi. Teisel etapil enam nii hästi ei läinud, kuid Malaisias lõpetas ta siiski 5. kohal. Bahreinis 3. kohalt startinud Hamilton lõpetas võistluse 13. kohal. Edasi tulid Hispaanias 3. ja Istanbulis 2. koht. Võistkonnakaaslane Kovalainen ei saanud rahuldavaid tulemusi. 

Hamilton võitis Monacos, pidi katkestama sõidu Kanadas ning sai 10. koha Prantsusmaal. Suurbritannias pälvis ta taas esikoha. Hooaja kümnendal etapil noppis ta Saksamaal järjekordse võidu. Järgnevalt teenis Hamilton igal sõidul punkte, kuid sai Jaapanis kvalifikatsiooni võidu järel 12. koha. Võidurõõmu sai ta nautida ka eelviimasel etapil Hiinas. Maailmameistriks aga krooniti ta ülinapi võistluse järel Brasiilias, kui ta suutis vihmast hoolimata mööduda viimases kurvis Toyota sõitjast Glockist. Brasiillase Felipe Massa fännid olid šokis, kuna too kaotas Hamiltonile vaid ühe punkti tõttu. 

2. novembril 2008 sai Hamiltonist tolleaegne noorim Vormel 1 sarja maailmameister.

 2009 
2009. aasta reeglimuudatused paiskasid paremusjärjestuse segamini ning McLaren oli hooaja algul harjumatult aeglane. Austraalias kvalifitseerus Hamilton 15. kohal, ent sai karistada käigukasti vahetuse tõttu ning startis viimaselt positsioonilt. Ta suutis tugeva sõiduga lõpetada 4. kohal, ent ta diskvalifitseeriti kohtunikele valetamise tõttu.

Hamilton noppis avaetappidelt vaid mõned punktid ja ei teeninud järgneval viiel sõidul punkti. Hooaja teiseks pooleks oli McLaren oma autoarendusega teistele järele jõudnud ning Hamilton noppis võidud Ungari ja Singapuri etapilt, lisaks veel mõned poodiumikohad. Hooaja üldarvestuses lõpetas Hamilton 5. kohal.

 Mercedes (2013–2024) 
Ferrari 2025-

Vormel 1 tulemused
 Aasta  Meeskond  1  2  3  4  5  6  7  8  9  10  11  12  13  14  15  16  17  18  19  20  21  22  Koht  Punktid 2007 Vodafone McLaren Mercedes AUS3 MAL2 BHR2 ESP2 MON2 CAN1 USA1 FRA3 GBR3 EUR9 HUN1 JPN1 CHNKat BRA7 2. 109 2008 Vodafone McLaren Mercedes AUS1 MAL5 BHR13 ESP3 TUR2 MON1 CANKat FRA10 GBR1 GER1 HUN5 EUR2 BEL3 ITA7 SIN3 JPN12 CHN1 BRA5 1. 98 2009 Vodafone McLaren Mercedes AUSDSQ MAL7 CHN6 BHR4 ESP9 MON12 TUR13 GBR16 GER18 HUN1 EUR2 BELKat ITA12 SIN1 JPN3 BRA3 ABUKat 5. 49 2010 Vodafone McLaren Mercedes BHR3 AUS6 MAL6 CHN2 ESP14 MON5 TUR1  CAN1 EUR2 GBR2 GER4 HUNKat BEL1 ITAKat SINKat JPN5 KOR2 BRA4 ABU2 4. 240 2011 Vodafone McLaren Mercedes AUS2 MAL8 CHN1 TUR4  ESP2 MON6 CANKat EUR4 GBR4 GER1 HUN4 BELKat ITA4 SIN5 JPN5 KOR2 IND7 ABU1 BRAKat 5. 227 2012 Vodafone McLaren Mercedes AUS3 MAL3 CHN3 BHR8 ESP8 MON5 CAN1 EUR19 GBR8 GERKat HUN1 BELKat ITA1 SINKat JPN5 KOR10 IND4 ABUKat USA1 BRAKat 4. 190 2013 Mercedes-AMG Petronas F1 Team AUS5 MAL3 CHN3 BAH5 ESP12 MON4 CAN3 GBR4 GER5 HUN1 BEL3 ITA9 SIN5 KOR5 JPNKat IND6 ABU7 USA4 BRA9 4. 189 2014 Mercedes-AMG Petronas F1 Team AUSKat MAL1 BAH1 CHN1 ESP1 MON2 CANKat AUT2 GBR1 GER3 HUN3 BELKat ITA1 SIN1 JPN1 RUS1 USA 1 BRA 2 Abu 1 1. 384 2015 Mercedes-AMG Petronas F1 Team AUS1 MAL2 CHN1 BAH1 ESP2 MON3 CAN1 AUT2 GBR1 HUN6 BEL1 ITA1 SINKat JPN1 RUS1 USA1 MEX2 BRA2 ABU2 1. 381 2016 Mercedes-AMG Petronas F1 Team AUS2 BAH3 CHN7 RUS2 ESPKat MON1 CAN1 EUR5 AUT1 GBR1 HUN1 GER1 BEL3 ITA2 SIN3 MALKat JPN3 USA1 MEX1 BRA1 ABU1 2. 380 2017 Mercedes-AMG Petronas Motorsport AUS2 CHN1 BAH2 RUS4 ESP1 MON7 CAN1 AZE5 AUT4 GBR1 HUN4 BEL1 ITA1 SIN1 MAL2 JPN1 USA1 MEX9 BRA4 ABU2   1. 363 2018 Mercedes-AMG Petronas Motorsport AUS2 BHR3 CHN4 AZE1 ESP1 MON3 CAN5 FRA1 AUTKat GBR2 GER1 HUN1 BEL2 ITA1 SIN1 RUS1 JPN1 USA3 MEX4 BRA1 ABU1  1. 408 2019 Mercedes-AMG Petronas Motorsport AUS2 BHR1 CHN1 AZE2 ESP1 MON1 CAN1 FRA1 AUT5 GBR1 GER9 HUN1 BEL2 ITA3 SIN4 RUS1 JPN3 MEX1 USA2 BRA7 ABU1  1. 4132020 Mercedes-AMG Petronas F1 Team AUT4 STY1  HUN1 GBR1 70A2 ESP1 BEL1 ITA7 TUS1 RUS3 EIF1 POR1 EMI1 TUR1 BHR1 SKH ABU3 1. 3472021Mercedes-AMG Petronas F1 Team BHR1 EMI2 POR1 ESP1 MON7 AZE15 FRA2 STY2 AUT4 GBR1 2HUN2 BEL3 NED2 ITAKat RUS1 TUR5 USA2 MXC2 SAP1 QAT1 SAU1 ABU2 2. 387,52022Mercedes-AMG Petronas F1 Team BHR3 SAU10 AUS4 EMI13 MIA6 ESP5 MON8 AZE4 CAN3 GBR3 AUT3 8 FRA2 HUN2 BELKat NED4 ITA5 SIN9 JPN5 USA2 MXC2 SAP2 3 ABU186.2402023Mercedes-AMG Petronas F1 Team BHR5 SAU5 AUS2 AZE6 7 MIA5 MON4 ESP2 CAN3 AUT8 GBR3 HUN4 BEL4 7 NED6 ITA6 SIN3 JPN5 QATKat 5 USADSQ 2 MXC2 SAP8 7 LVG7 ABU93.234

 Välislingid 


 Algas Lewis Hamiltoni ajastu, Õhtuleht, 3. november 2008
 Ann Hiiemaa. Hamilton võitleb kuulujuttude ja üksildusega, Postimees, 4. november 2008

Kategooria:Suurbritannia Vormel 1 piloodid
Kategooria:Sündinud 1985